ai4bharat/Pralekha huggingface dataset:
आरोग्य आणि कुटुंब कल्याण मंत्रालय
स्वस्थ मन, स्वस्थ घर 
देशातल्या सर्व 1.56 लाख आयुष्मान भारत - आरोग्य केंद्रांवर दर महिन्याच्या 14 तारखेला आरोग्य मेळे आयोजित केले जाणार
नवी दिल्ली, 13 फेब्रुवारी 2023
निरोगी जीवनाविषयी जागरूकता वाढवण्यासाठी गेल्या वर्षी सुरू करण्यात आलेल्या “स्वस्थ मन, स्वस्थ घर”  मोहिमेचा एक भाग म्हणून, दर महिन्याच्या 14 तारखेला देशभरातल्या संपूर्ण 1.56 लाख आयुष्मान भारत – आरोग्य केंद्रांमध्ये आरोग्य मेळावे आयोजित करण्यात येणार आहेत. या देशव्यापी आरोग्य मेळ्यांचा एक भाग म्हणून योग, झुंबा, टेलीकन्सल्टेशन , पोषण अभियान, असंसर्गजन्य रोग तपासणी आणि औषध वितरण, सिकलसेल रोग तपासणी यांसारखे उपक्रम हाती घेतले जातील.
याच अनुषंगाने, 14 फेब्रुवारी 2023 रोजी सर्व आयुष्मान भारत- आरोग्य केंद्रांमध्ये सायकल जागरूकता कार्यक्रमांचे आयोजन केले जाईल, ज्यामध्ये सायक्लोथॉन, सायकल रॅली किंवा सायकल फॉर हेल्थ आदी कार्यक्रम होतील. शारीरिक आणि मानसिक स्वस्थता याच्याशी निगडित विविध विषय तसेच पर्यावरण स्नेही वाहतूक या संदर्भात यावेळी जागरूकता आणि प्रचार केला जाईल.
आपल्या आरोग्याबाबत जागरूक असणाऱ्यांना तसेच सायकलिंग प्रेमींना कळकळीचे आवाहन करत असताना केंद्रीय आरोग्य आणि कुटुंब कल्याण मंत्री, डॉ मनसुख मांडविया यांनी सर्व नागरिकांनाही त्यांच्या जवळच्या आयुष्मान भारत – आरोग्य केंद्रांमध्ये आयोजित सायकलिंग कार्यक्रमात सहभागी होण्याचे आवाहन केले.
"आपले शरीर निरोगी, तंदुरुस्त आणि सक्रिय ठेवण्यासाठी सायकलिंग हा एक उत्तम मार्ग आहे."
"तुम्हाला वाटेल तितकी लांब किंवा कमीत कमी अंतरापर्यंत सायकल चालवा, पण सायकल नक्की चालवा!", असे आवाहन डॉ. मनसुख मांडविया यांनी केले आहे.
स्वस्थ मन, स्वस्थ घर” ही नोव्हेंबर 2022 ते ऑक्टोबर 2023 पर्यंत वर्षभर चालणारी मोहीम आहे. ही मोहीम स्वातंत्र्याच्या अमृत महोत्सवानिमित्त , आरोग्य आणि निरोगी जीवन पद्धतीला प्रोत्साहन देईल. ही मोहीम नवीन राष्ट्रीय आरोग्य धोरण, 2017 याचाच एक भाग आहे ज्यात प्रतिबंधात्मक आणि प्रोत्साहनात्मक आरोग्यसेवेवर लक्ष केंद्रित करण्यात आले आहे, तसेच तंदुरुस्ती आणि निरोगी जीवन जगणे हा आपल्या दैनंदिन जीवनाचा अविभाज्य भाग बनवण्याचा उद्देश असलेल्या फिट इंडिया मोहीम 2019 चा एक भाग म्हणूनही हा उपक्रम काम करेल.
S.Bedekar/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 158
पंतप्रधान कार्यालय
तीन दशकांची अनिश्चितता, अस्थिरता आणि राजकीय अनिवार्यता पश्चात एक मजबूत आणि स्थिर सरकार स्थापन केल्याबद्दल पंतप्रधानांनी देशवासियांचे केले अभिनंदन
सरकार ‘सर्व जन हिताय, सर्व जन सुखाय’ साठी प्रत्येक क्षण आणि जनतेच्या पैशातील पै न पै समर्पित करत आहे: पंतप्रधान
देशातील समतोल विकासासाठी विविध क्षेत्रांवर लक्ष केंद्रित करणाऱ्या नवनिर्मित मंत्रालयांची भूमिका मोदी यांनी केली अधोरेखित
77 व्या स्वातंत्र्य दिनानिमित्त लाल किल्ल्यावरून 140 कोटी देशवासियांना संबोधित करताना पंतप्रधान नरेंद्र मोदी यांनी तीन दशकांच्या अनिश्चितता, अस्थिरता आणि राजकीय अनिवार्यता पश्चात एक मजबूत आणि स्थिर सरकार स्थापन केल्याबद्दल देशवासियांचे अभिनंदन केले. ते म्हणाले की, देशात आज असे सरकार आहे जे देशाच्या समतोल विकासासाठी प्रत्येक क्षण आणि जनतेच्या पैशातील पै न पै 'सर्व जन हिताय, सर्व जन सुखाय'साठी समर्पित करत आहे.
सरकार फक्त "राष्ट्र प्रथम " या एका मापदंडाशी जोडले आहे असे पंतप्रधानांनी अभिमानाने नमूद केले. सरकारने घेतलेला प्रत्येक निर्णय याच दिशेने आहे, असेही ते म्हणाले. भारताच्या कानाकोपऱ्यात कार्यरत असलेल्या आणि ‘परिवर्तनासाठी कामगिरी’ बजावणारी नोकरशाही हा आपला कणा आहे "आणि त्यांच्यामुळेच 'सुधारणा, कामगिरी , परिवर्तन' चा हा काळ आता भारताच्या भविष्याला आकार देत आहे. आणि आम्ही देशातील अशा शक्तींना प्रोत्साहन देत आहोत, ज्या पुढील हजार वर्षांचा पाया मजबूत करणार आहेत,” असे ते पुढे म्हणाले.
संतुलित विकासासाठी नवीन मंत्रालये स्थापन
विविध क्षेत्रांमध्ये नवीन मंत्रालये स्थापन करून देशातील समतोल विकासासाठी सरकारने हाती घेतलेल्या उपक्रमांबद्दल पंतप्रधानांनी विस्तृत माहिती दिली. जगाला युवाशक्तीची गरज आहे आणि युवकांना कौशल्याची गरज असल्याचे मोदी म्हणाले. कौशल्य विकासाचे नवे मंत्रालय केवळ भारताच्याच गरजा पूर्ण करणार नाही, तर जगाच्या गरजाही पूर्ण करेल, असा विश्वास त्यांनी व्यक्त केला.
जलशक्ती मंत्रालय आपल्या देशातील प्रत्येक नागरिकापर्यंत शुद्ध पिण्याचे पाणी पोहोचेल हे सुनिश्चित करण्यावर भर देत आहे असे मोदी म्हणाले. "पर्यावरणाचे रक्षण करण्यासाठी संवेदनशील प्रणालींच्या विकासाचा आम्ही पुनरुच्चार करत आहोत आणि त्यावर लक्ष केंद्रित करत आहोत" असे ते पुढे म्हणाले. कोरोना महामारीच्या संकटकाळात भारताने कसा मार्ग दाखवला याविषयी बोलताना ते म्हणाले की, सरकारने स्वतंत्र आयुष मंत्रालयाची स्थापना केली आणि आज योग आणि आयुष जगात लोकप्रिय झाले आहे. भारताने कोरोनावर मात केल्यानंतर, जग सर्वांगीण आरोग्य सेवेच्या शोधात आहे, जी काळाची गरज आहे, असे ते म्हणाले.
मत्स्यपालन, पशुसंवर्धन आणि दुग्धव्यवसायासाठी स्वतंत्र मंत्रालयाच्या संदर्भात बोलताना पंतप्रधानांनी सरकारचे आधारस्तंभ आणि देशाच्या अर्थव्यवस्थेत महत्त्वपूर्ण योगदान देणारे असा त्यांचा उल्लेख केला. नवीन मंत्रालय महत्त्वाची भूमिका बजावत आहे जेणेकरून समाजातील आणि त्या वर्गातील कोणीही सरकारने जाहीर केलेल्या लाभांपासून वंचित राहणार नाही असेही ते म्हणाले.
मोदी यांनी सहकारी चळवळ ही समाजाच्या अर्थव्यवस्थेचा एक प्रमुख भाग असल्याचे सांगितले. ते म्हणाले की, नव्याने स्थापन झालेले सहकार मंत्रालय सहकारी संस्थांच्या माध्यमातून आपले जाळे पसरवत आहे जेणेकरून गरीबांचे म्हणणे ऐकले जाईल आणि त्यांच्या गरजा पूर्ण केल्या जातील. एका छोट्या घटकाचा भाग बनून राष्ट्राच्या विकासासाठी संघटितपणे योगदान देण्यासाठी मंत्रालय त्यांना सुविधा पुरवत आहे. सहकारातून समृद्धीचा मार्ग आपण स्वीकारला आहे, असेही ते म्हणाले.
पंतप्रधान कार्यालय
आपल्या आगामी अमेरिका दौऱ्याबाबत लोकांनी दाखवलेल्या उत्साहाबद्दल पंतप्रधान नरेंद्र मोदी यांनी मानले आभार
आपल्या आगामी अमेरिका दौऱ्यासाठी दाखवलेल्या उत्साहाबद्दल तसेच विविध प्रकारे पाठिंबा दिल्याबद्दल अमेरिकी काँग्रेसचे सदस्य आणि विचारवंत यांच्यासह सर्व स्तरातील लोकांचे पंतप्रधान नरेंद्र मोदी यांनी आभार मानले आहेत.
पंतप्रधानांनी ट्विट मध्ये म्हटले आहे :
"अमेरिकी काँग्रेसचे सदस्य, विचारवंत आणि सर्वच स्तरातील लोकांमध्ये माझ्या आगामी दौऱ्याबद्दल उत्साह आहे. त्यांच्या प्रेमळ पाठिंब्याबद्दल मी त्यांचे आभार मानतो. अशा प्रकारचा पाठिंबा भारत- अमेरिका यांच्यातील दृढ संबंधांचे द्योतक आहे."
नौवहन मंत्रालय
2020 च्या प्रमुख बंदरातील उत्खननाबाबतच्या मार्गदर्शक तत्त्वांच्या मसुद्यावर मागविली मते
नवी दिल्ली, 4 जानेवारी 2021
प्रमुख बंदरातील उत्खननाबाबत हितधारकांशी सल्लामसलत करून तयार केलेल्या मार्गदर्शक तत्त्वांच्या मसुद्यावर बंदर, नौवहन आणि जलमार्ग मंत्रालयाने मते मागविली आहेत.
मसुद्यातील मार्गदर्शक तत्वे मंत्रालयाच्या
http://shipmin.gov.in/sites/default/files/Draft%20guidelines%20for%20comments_compressed.pdf.या संकेतस्थळावर पाहू शकता. आपली मते 31 जानेवारी 2021 पर्यंत बंदर, नौवहन व जलमार्ग मंत्रालयाच्या विकास विभागाकडे मेल आयडी anil.pruthi[at]nic[dot]in वर पाठवता येतील.
वेळापत्रकानुसार किफायतशीर किमतीत प्रकल्प पूर्ण करण्याकरिता, उत्खनन प्रकल्पांची अंमलबजावणी सुनिश्चित करण्यासाठी महत्वाच्या बंदरांनी ही मार्गदर्शक तत्त्वे पाळायची आहेत
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
पंतप्रधान कार्यालय
भारोत्तोलनाच्या 55 किलो वजनी गटात रौप्यपदक पटकावल्याबद्दल पंतप्रधानांकडून संकेत सर्गरचे अभिनंदन
राष्ट्रकुल 2022 स्पर्धेत भारोत्तोलनाच्या 55 किलो वजनी गटात रौप्यपदक पटकावल्याबद्दल पंतप्रधान नरेंद्र मोदी यांनी संकेत सर्गरचे अभिनंदन केले आहे.
“संकेत सर्गरचे विलक्षण प्रदर्शन! राष्ट्रकुल स्पर्धेत रौप्य पदक जिंकत त्याने भारताला एक उत्तम प्रारंभ करुन दिला आहे. त्याचे खूप खूप अभिनंदन आणि त्याच्या पुढच्या प्रयत्नांसाठी अनेक शुभेच्छा!”
असे ट्वीट पंतप्रधानांनी केले आहे.
पंतप्रधान कार्यालय
क्रिकेटपटू ऋषभ पंतच्या अपघातामुळे पंतप्रधान व्यथित
प्रसिद्ध क्रिकेटपटू ऋषभ पंत याला झालेल्या अपघाताबद्दल पंतप्रधान नरेंद्र मोदी यांनी दु:ख व्यक्त केले आहे.
पंतप्रधानांनी ट्विट केले आहे की;
"प्रसिद्ध क्रिकेटपटू ऋषभ पंतच्या अपघातामुळे व्यथित झालो. मी त्याच्या @RishabhPant17 उत्तम आरोग्यासाठी आणि त्याच्या तब्येतीत लवकर सुधारणा व्हावी यासाठी प्रार्थना करतो."
दूरसंचार आणि माहिती तंत्रज्ञान मंत्रालय
गोवा टपाल विभागाने केले “गोवा पोस्टल प्रिमिअर लीग, सीझन-2” चे आयोजन
गोवा, 28 फेब्रुवारी 2022
गोव्याच्या टपाल विभागाने नुकतेच “गोवा पोस्टल प्रिमिअर लीग, सीझन-2”चे आयोजन केले. गोवा विभागातील टपाल विभागाच्या कर्मचाऱ्यांसाठी विशेषत्वाने आयोजित करण्यात आलेली ही टेनिस चेंडूने खेळवली गेलेली दोन दिवसांची स्पर्धा होती. 26 आणि 27 फेब्रुवारी रोजी गोवा विद्यापीठाच्या मैदानावर या स्पर्धेतले सामने खेळवण्यात आले आणि यामध्ये सर्व टपाल कर्मचारी अतिशय उत्साहाने सहभागी झाले होते.
स्पर्धेच्या पहिल्या दिवशी साखळी सामने खेळवण्यात आले आणि दुसऱ्या दिवशी उपांत्य आणि अंतिम फेरीचे सामने खेळवण्यात आले. मैदानाच्या देखभालीसाठी आणि अल्पोपहार आणि श्रमपरिहाराची आवश्यक ती सर्व व्यवस्था करण्यात आली होती. म्हापसा आणि मडगावच्या पोस्टल कर्मचारी सहकारी पतसंस्था या स्पर्धेच्या प्रायोजक होत्या. मडगाव मुख्य टपाल कार्यालय आणि म्हापसा उप विभाग यांच्यामध्ये विजेतेपदासाठी लढत झाली. यामध्ये मडगाव टपाल कार्यालयाने विजेतेपद पटकावले आणि प्रथम क्रमांकाचा चषक आणि फिरत्या चषकाचे मानकरी ठरले. गोवा विभाग टपाल कार्यालयाचे वरिष्ठ अधीक्षक डॉ. सुधीर जाखेरे यांच्या मार्गदर्शनाखाली या स्पर्धेचे आयोजन करण्यात आले. टपाल कर्मचाऱ्यांमध्ये या स्पर्धेमुळे खिलाडूवृत्ती आणि एकतेची भावना निर्माण होत असल्याने आणि ही स्पर्धा अतिशय महत्त्वाचा प्रोत्साहनकारक उपक्रम असल्याने भविष्यातही या स्पर्धेचे सातत्याने आयोजन करण्यात येईल, अशी ग्वाही त्यांनी दिली.R.Aghor/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
इलेक्ट्रॉनिक्स आणि माहिती तंत्रज्ञान मंत्रालय
जी-20 डिजिटल मंत्र्यांच्या शिखर परिषदेत साथीच्या आजाराचा सामना करण्यासाठी समन्वित जागतिक डिजिटल प्रतिसादाचे आवाहन
भारताने सर्वसमावेशक आणि शाश्वत अर्थव्यवस्था आणि समाज निर्मितीवर लक्ष केंद्रित करण्यासाठी जी-20 देशांच्या जबाबदारीवर जोर दिला
नवी दिल्ली, 30 एप्रिल 2020
जी-20 डिजिटल अर्थव्यवस्था कृती दल कोविड-19 मंत्रीस्तरीय बैठकीत साथीच्या आजाराविरुद्ध लढण्यासाठी, दूरसंचार पायाभूत सुविधा आणि नेटवर्क कनेक्टीव्हिटी मजबूत करण्यासाठी उपाययोजनांची अवलंब, सुरक्षित पद्धतीने नॉन-वैयक्तिक डेटा देवाणघेवाण, आरोग्यसेवेसाठी डिजिटल उपाययोजना, सायबर सुरक्षित जग आणि व्यवसायांची लवचिकता वाढवण्यासाठी उपाययोजना करण्यासाठी एक समन्वित जागतिक डिजिटल प्रतिसादाचे आवाहन करण्यात आले. कोविड-19 साथीच्या आजारामुळे उद्भवलेल्या आव्हानांवर चर्चा करण्यासाठी आणि डिजिटल तंत्रज्ञानाला जागतिक स्तरावर एकत्रित प्रतिसाद मिळावा यासाठी जी -20 डिजिटल अर्थव्यवस्था मंत्र्यांची आभासी बैठक आज आयोजित करण्यात आली होती. केंद्रीय कायदा आणि सुव्यवस्था, दळणवळण आणि इलेक्ट्रॉनिक्स आणि माहिती तंत्रज्ञान मंत्री रवी शंकर प्रसाद यांनी भारताचे प्रतिनिधित्व केले. या बैठकीत 19 अन्य जी -20 सदस्य, आमंत्रित देश आणि आंतरराष्ट्रीय संघटनांचे डिजिटल मंत्रीही उपस्थित होते.
या बैठकीत, जी-20 डिजिटल मंत्र्यांनी साथीचा आजर रोखण्यासाठी आणि लोकांचे संरक्षण करण्यासाठी डिजिटल माध्यमांच्या सर्व संभाव्य शक्यतांचा फायदा घेण्यावर सहमती दर्शवली. केंद्रीय मंत्री रवी शंकर प्रसाद यांनी यावेळी जोर देऊन सांगितले की, आपण या संकटाच्या काळात आणि नंतर जे काही करू ते सध्या सुरु असलेल्या साथीच्या आजाराचा सामना करण्यासाठी अधिक लवचिक अशी समान,सर्वसमावेशक आणि शाश्वत अर्थव्यवस्था आणि समाज निर्मिती करण्यावर लक्ष केंद्रित ठेऊन करणे ही जी-20 देशाची जबाबदारी आहे. साथीच्या आजाराला प्रतिबंध घालण्यासाठी पंतप्रधान नरेंद्र मोदी यांच्या सक्षम नेतृत्वाखाली भारत सरकारने उचललेल्या उपाययोजना अधोरेखित करताना त्यांनी जगासाठी अनुकरणीय अशी योजना देखील सादर केली. त्याचबरोबरच त्यांनी कोविड-19 विरूद्धचा लढा सुरू ठेवत अर्थव्यवस्थेला पुनरुज्जीवित करण्याच्या महत्त्वावर जोर दिला.
ते म्हणाले की डिजिटायझेशनचा पुढील टप्पा म्हणजे अशा अनुप्रयोगांविषयी आहे जे उदरनिर्वाहावर परिणाम करतील, विविध क्षेत्रांना गती देतील, पुरवठा साखळी मजबूत करतील आणि सायबर सुरक्षित जग तयार करतील. जी -20 मंत्र्यांना त्यांनी जोर देऊन सांगितले की सध्याच्या परिस्थितीत शारीरिक अंतर, वितरित कार्यबल आणि जागतिक पुरवठा शृंखलाचे प्रश्न सोडविण्यासाठी भागधारकांमध्ये अधिक सहकार्य आवश्यक आहे. जागतिक साथीच्या आजाराचा सामना करण्यासाठी ठोस डिजिटल कृती योजना तयार करण्याचे आवाहन त्यांनी यावेळी जी-20 देशांना केले. जागतिक व्यवसायाचे सातत्य राखण्यासाठी भारतीय आयटी-आयटीएस उद्योगाच्या महत्त्वाच्या भूमिकेवर त्यांनी प्रकाश टाकला आणि विस्थापित जागतिक पुरवठा साखळ्यांसाठी भारताला एक महत्वाचे ठिकाण असल्याचे त्यांनी यावेळी नमूद केले.M.Jaitly/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशातील कोविड-19 प्रतिबंधक लसींच्या उपलब्धतेबाबत अद्ययावत माहिती
राज्ये आणि केंद्रशासित प्रदेशांना सुमारे 184.40 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 16.41 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,84,40,26,555
|
|
BALANCE AVAILABLE
|
|
16,41,58,366
केंद्र सरकारने सुमारे 184.40  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
16.41  कोटी न वापरलेल्या उपयुक्त मात्रा राज्ये आणि केंद्रशासित प्रदेशांकडे शिल्लक आहेत.
शिक्षण मंत्रालय
राष्ट्रीय चाचणी सराव अॅपची सुविधा सुरु झाल्यापासून 72 तासांच्या आत 2 लाखांपेक्षा जास्त विद्यार्थ्यांनी हे अॅप डाऊनलोड केले – रमेश पोखरीयाल “निशंक”
 आणि नीट या स्पर्धा परीक्षांच्या मॉक टेस्ट्स सुद्धा दिल्या आहेत अशी माहिती देखील त्यांनी दिली. विद्यार्थी सर्वाधिक मॉक टेस्ट्स सकाळी 10 ते 12 या वेळात देतात असे निरीक्षण त्यांनी नोंदविले.
या अॅपची तपशीलवार माहिती देताना केंद्रीय मंत्री पोखरियाल यांनी सांगितले की दर वर्षी जेईई  तसेच नीट आणि इतर स्पर्धा परीक्षा देणाऱ्या विद्यार्थ्यांचे प्रमाण मोठे आहे मात्र त्यापैकी बऱ्याच विद्यार्थ्यांना या परीक्षेच्या अभ्यासासाठी खासगी शिकवण्या लावणे शक्य नसते. अशा विद्यार्थ्यांची गरज लक्षात घेऊन एनटीएने त्यांना स्पर्धा परीक्षांसाठीचा अभ्यास करता यावा यासाठी हे अॅप सुरु केले आहे.
प्रश्नपत्रिका डाऊनलोड करून घेतल्यानंतर विद्यार्थ्यांना ती सोडविण्यासाठी तीन तासाचा अवधी मिळेल असे त्यांनी पुढे सांगितले. ही चाचणी सराव परीक्षा देण्यासाठी इंटरनेट सुविधेची आवश्यकता भासणार नाही.
या अॅपची सुरुवात करून भारताने महत्वाच्या परीक्षांच्या तयारी प्रक्रियेमध्ये सुसूत्रता आणण्याच्या दिशेने अत्यंत उल्लेखनीय पाऊल टाकले आहे, असे पोखरियाल यांनी सांगितले. सध्याच्या अभूतपूर्व आरोग्यविषयक संकटातून मार्ग काढत असताना विद्यार्थ्यांना स्पर्धा परीक्षांच्या तयारीसाठी या अॅपची खूप मदत होईल. या अॅपद्वारे सर्वात सत्य, निःपक्षपाती आणि जलद निर्णय देणारी जगातील सर्वात मोठी आभासी परीक्षा प्रणाली निर्माण करणे हे आपले लक्ष्य आहे असे त्यांनी सांगितले.
हे अॅप सध्या अँड्रॉईड मंचावर उपलब्ध असून लवकरच ते आयओएस मंचावर देखील उपलब्ध होईल, विद्यार्थ्यांना गुगल प्ले स्टोअर वरून ते निःशुल्क डाऊनलोड करता येईल असे त्यांनी सांगितले. या अॅपवर उपलब्ध असलेल्या चाचणी परीक्षा दिल्यानंतर विद्यार्थ्यांना त्यांनी दिलेल्या उत्तरांचे मूल्यांकन करून मिळणार आहे तसेच प्रश्नपत्रिकेत विचारलेल्या प्रत्येक प्रश्नाचे उत्तर स्पष्टीकरणासह उपलब्ध असल्याने विद्यार्थ्यांना ती उत्तरे समजून घेणे सोपे होईल. या स्पर्धा परीक्षा देऊ इच्छिणाऱ्या सर्व विद्यार्थ्यांना पोखरियाल यांनी शुभेच्छा दिल्या आहेत.
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेने लसीच्या 92 कोटी मात्रांचा टप्पा पार केला
गेल्या 24 तासांत, लसीच्या 59 लाख 48 हजारांहून अधिक मात्रा देण्यात आल्या
सध्याचा रोगमुक्ती दर 97.94% आहे; मार्च 2020 पासूनचा उच्चांकी दर
गेल्या 24 तासांत देशात 18,833 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.73%
साप्ताहिक पॉझिटीव्हिटी दर  गेले 103 दिवस 3% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 59,48,360 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 92 कोटी मात्रांचा  टप्पा पार केला आहे. देशभरात 89,35,354 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,74,287
|
|
2nd Dose
|
|
89,58,559
|
|
FLWs
|
|
1st Dose
|
|
1,83,56,341
|
|
2nd Dose
|
|
1,51,75,327
|
|
Age Group 18-44 years
|
|
1st Dose
|
|
37,28,82,633
|
|
2nd Dose
|
|
9,25,66,106
|
|
Age Group 45-59 years
|
|
1st Dose
|
|
16,26,25,090
|
|
2nd Dose
|
|
7,99,44,079
|
|
Over 60 years
|
|
1st Dose
|
|
10,30,08,128
|
|
2nd Dose
|
|
5,78,74,855
|
|
Total
|
|
92,17,65,405
गेल्या 24 तासांत 24,770 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,31,75,656 झाली आहे.
परिणामी, सध्या, भारतातील रोगमुक्ती दर 97.94 टक्के आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 101 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत, 18,833 नव्या कोविड ग्रस्त रुग्णांची नोंद झाली. भारतातील कोविड सक्रीय रुग्णसंख्या सध्या 2,46,687 इतकी आहे आणि ही गेल्या 203 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.73 % आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 14,09,825 चाचण्या करण्यात आल्या. देशात आतापर्यंत एकंदर 57 कोटी 68 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.68% असून गेले 103 दिवस हा दर 3%हून कमी राहिला आहे. तर दैनंदिन पॉझिटीव्हिटी दर आज 1.34% इतका आहे. दैनंदिन पॉझिटीव्हिटी दर गेले सलग 37 दिवस 3% हून कमी आहे आणि आता गेले सलग 120 दिवस हा दर 5% हून कमी राहिला आहे.
अर्थ मंत्रालय
भारतातील राज्यांच्या बँकिंग क्षेत्रात त्वरित लक्ष देण्याची आवश्यकता: आर्थिक सर्वेक्षण
(नवी दिल्ली, 31 जानेवारी 2020
वर्ष 2019 च्या आर्थिक सर्वेक्षणाने भारतातील विविध राज्यांच्या बँकिंग सेक्टर द्वारे असमतोल आर्थिक व्यवहार झाले असून या आर्थिक बाबींकडे त्वरित लक्ष देण्याची आवश्यकता असल्याचे म्हटले आहे.
आर्थिक सर्वेक्षणात पुढे असेही नमूद करण्यात आले आहे की, जर भारताच्या बँकिंग क्षेत्रातील आर्थिक व्यवहारांमध्ये समतोल राखल्या गेल्यास भारताच्या अर्थव्यवस्थेच्या आकाराच्या बरोबरीने मोठ्या प्रमाणावर बँकिंग क्षेत्राचा विकास होईल. जागतिक
स्तरावरील १०० बँकाच्या यादीत सार्वजनिक क्षेत्रातील भारतीय स्टेट बँक ही पहिल्या सहा बँकांमधील एक बँक म्हणून ओळखल्या जाऊ शकते जी आजमितीला जागतिक पातळीवर ५५ व्या स्थानावर आहे.
या सर्वेक्षणात असेही नमूद करण्यात आले आहे की, बँकांचे राष्ट्रीयकरण झाले असूनही वर्ष 2014 पर्यंत गरिब लोक बँकिंग सेवांपासुन अनभिज्ञ होते. ऑगस्ट 2014 पासून पंतप्रधान जन धन योजनेच्या  माध्यमातून आर्थिक समावेश, मोठ्या प्रमाणावर झाला.
आर्थिक सर्वेक्षणात नमूद केले आहे की, डिजिटल व्यवहारात लक्षणीय वाढ झाली असून, गेल्या पाच वर्षात थेट लाभ हस्तांतरणाचा वेग झपाट्याने वाढला आहे, सर्व भौगोलिक  मध्ये बँकिंग प्रणालीमध्ये जमा आणि ठेवी दोन्ही आणण्यात यामुळे मदत झाली आहे. सर्व्हेक्षण असेही म्हणते की, सार्वजनिक क्षेत्रातील बँकांनी वित्तीय तंत्रज्ञान स्वीकारण्याची गरज आहे, जी जागतिक आर्थिक लँडस्केपमध्ये क्रांती घडवत आहे. आर्थिक सर्वेक्षणाने असे निरीक्षण केले की, कर्जाची सांख्यिकी आणि विश्लेषकांद्वारे सार्वजनिक कर्ज दिले गेले असते तर भारतीय बँकांची मोठ्या प्रमाणावरील अनुत्पादक मालमत्ता विशेषतः सार्वजनिक बँकाच्या मालमत्तेला आपण वाचवू शकतो.
B.Gokhale/P.Kor
विज्ञान आणि तंत्रज्ञान मंत्रालय
भारताचे स्टार्टअप्स जागतिक मापदंड स्थापित करत आहेत - डॉ जितेंद्र सिंह
भारताचे स्टार्टअप्स तसेच संशोधन आणि विकास क्षेत्रातील संशोधने जागतिक मापदंड स्थापित करत असून ते जागतिक तोडीचेही आहेत, असे केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी आज सांगितले.
श्री पद्मावती व्यंकटेश्वर फाउंडेशनच्या वतीने नवी दिल्लीत आयोजित श्री रामकृष्ण परमहंस अनुदान प्रदान सोहळ्यात डॉ जितेंद्र सिंह बोलत होते.
कप्या-कप्यात स्वतंत्र्यपणे काम करण्याबद्दल सावध करत, एकत्रित प्रयत्नांचे लाभ मिळवण्यासाठी शिक्षण, स्टार्टअप, संशोधन संस्था आणि उद्योग यांसारख्या सर्व हितसंबंधितांमध्ये समन्वय साधण्याचे आवाहन मंत्र्यांनी केले.
भारताने वैज्ञानिक संशोधन आणि विकासात पुढाकार घेण्याची गरज आहे. सरकारने 2025 पर्यंत क्षयरोगमुक्त भारताचे उद्दिष्ट ठेवले आहे.कोविड महामारीच्या काळात जैवतंत्रज्ञान विभागाने जगातील पहिली डीएनए आधारित लस तयार केली, असे डॉ. जितेंद्र सिंह यांनी सांगितले.
कोविडच्या दोन वर्षांमध्ये भारत संसर्गजन्य रोगांपासून असंसर्गजन्य रोगांकडे गेला हा गेल्या तीन ते पाच दशकांमधला मोठा बदल आहे. ''गर्भधारणेदरम्यान मधुमेहाच्या व्यवस्थापनाची जागतिक आरोग्य संघटनेची मार्गदर्शक तत्त्वे ज्या एका गटाने तयार केली आहेत त्याच्याशी मी संबंधित आहे'', असे डॉ. जितेंद्र सिंह यांनी नमूद केले.
नवोदित शास्त्रज्ञांचा गौरव केल्याबद्दल श्री पद्मावती व्यंकटेश्वर फाउंडेशनची प्रशंसा करत सरकारी प्रयत्नांना अधिक जोम देण्यासाठी संशोधन आणि विकासामध्ये अधिक खाजगी सहभाग वाढवण्याचा सल्ला त्यांनी दिला.
समाजाच्या ऋणाची परतफेड आणि मोठ्या प्रमाणावर समाजासाठी काही उपयुक्त कार्य करणे यासारखे प्रतिष्ठित व्यावसायिकांसाठी दुसरे कोणतेही उदात्त कार्य नाही, असे मंत्री म्हणाले.
यावेळी डॉ जितेंद्र सिंह यांनी जैव वैद्यकीय विज्ञान आणि कृषी विज्ञानासाठी अनुदान प्रदान केले.
अंतराळ विभाग
अवकाश क्षेत्रात सध्या केवळ सरकारी मार्गानेच उपग्रहांची उभारणी तसेच परिचालन यांतील 100% थेट परदेशी गुंतवणुकीला परवानगी देण्यात आली आहे- केंद्रीय मंत्री जितेंद्र सिंह यांची माहिती
नवी दिल्ली, 6 एप्रिल 2023
केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालयातील तसेच कार्मिक, सार्वजनिक तक्रार निवारण, निवृत्तीवेतन आणि अणुउर्जा तसेच अवकाश विभागाचे राज्यमंत्री डॉ.जितेंद्र सिंह यांनी सांगितले आहे की अवकाश क्षेत्रात सध्या केवळ सरकारी मार्गानेच उपग्रहांची उभारणी तसेच परिचालन यांतील 100% थेट परदेशी गुंतवणुकीला परवानगी देण्यात आली आहे.
राज्यसभेत दिलेल्या निवेदनाद्वारे केंद्रीय मंत्री डॉ.जितेंद्र सिंह म्हणाले की, देशातील सर्व अवकाशविषयक उपक्रमांसाठी नियामकीय आणि प्रोत्साहनपर संस्था म्हणून भारतीय राष्ट्रीय अवकाश प्रोत्साहन आणि अधिकृतता केंद्र  ही संस्था कार्यरत असून थेट परदेशी गुंतवणूक धोरणातील सुधारणेचे जे काम सरकारच्या विचाराधीन आहे त्यामध्ये या संस्थेचा सहभाग आहे.
सरकारने सुधारित थेट परदेशी गुंतवणूक धोरणाला मान्यता दिल्यानंतर या धोरणाच्या सुविहित अंमलबजावणीतील इन-स्पेस या संस्थेची विशिष्ट भूमिका आपल्यासमोर येईल.S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
कृषी मंत्रालय
अन्न आणि पोषण सुरक्षेकरिता कृषी जैवविविधता बळकट करण्यासाठी ब्रिक्स भागीदारी
ब्रिक्सच्या कृषीविषयक कृती गटाची बैठक
भारताकडे ब्रिक्सचे 2021 चे अध्यक्षपद
नवी दिल्ली, 14 ऑगस्ट 2021
‘अन्न आणि पोषण सुरक्षेकरिता कृषी जैवविविधता बळकट करण्यासाठी ब्रिक्स भागीदारी’ या विषयावर ब्राझील, रशिया, चीन आणि दक्षिण आफ्रिका या ब्रिक्स देशांच्या कृषीमंत्र्यांची भारताच्या अध्यक्षतेखाली दूरदृश्य प्रणालीच्या माध्यमातून बैठक झाली. उपासमार आणि गरिबीचे उच्चाटन करण्याकरता निर्धारित करण्यात आलेली 2030 शाश्वत विकासाची उद्दिष्टे साध्य करण्यासाठी आवश्यक असलेल्या प्रयत्नांमध्ये ब्रिक्स देश आघाडीची भूमिका घेण्यासाठी सज्ज झाले आहेत, असे संयुक्त राष्ट्रांच्या शाश्वत विकासाच्या 2030च्या जाहीरनाम्यात नमूद करण्यात आले आहे. ब्रिक्स देशांमध्ये असलेला संशोधनाचा भक्कम पाया, ज्ञानाचा लाभ घेण्याची आणि त्याची देवाणघेवाण करण्याची गरज, जास्त उत्पादकतेसाठी विशेषतः हवामान बदलाच्या स्थितीत प्रयोगशाळेतून शेतजमिनीपर्यंत तंत्रज्ञानाचे हस्तांतरण करणे आणि नैसर्गिक संसाधनांचा शाश्वत वापर या मुद्द्यांवर बैठकीत विशेष भर देण्यात आला. कृषी क्षेत्रात संशोधन, विस्तार, तंत्रज्ञान हस्तांतरण, प्रशिक्षण आणि क्षमता वृद्धीसाठी भारताने ब्रिक्स कृषी संशोधन मंच विकसित केला आहे. ब्रिक्स कृषी संशोधन मंच कार्यरत करण्याची आवश्यकता आणि उत्पादक आणि प्रक्रियाकर्ते यांच्या गरजा भागवण्यासाठी कृषी तंत्रज्ञानाचा वापर आणि उपयोजन यात सुधारणा करण्यासाठी संशोधन सहकार्याला चालना देण्याचे महत्त्व यावरही बैठकीत चर्चा करण्यात आली.
ब्रिक्सच्या 11 व्या बैठकीचा संयुक्त जाहीरनामा आणि ब्रिक्स देशांच्या 2021 ते 2024 साठी कृषी सहकार्याविषयीची कृती योजना आणि ब्रिक्स कृषी संशोधन मंच यावर बैठकीत सखोल चर्चा करण्यात आली. ब्रिक्सच्या बैठकीत 2021-24 च्या कृती योजनेचा स्वीकार करण्यासाठी ब्रिक्स कार्यगटाची बैठक शिफारस करेल.
12-13 ऑगस्ट 2021 रोजी नवी दिल्लीत सुषमा स्वराज भवनमध्ये दूरदृश्य प्रणालीच्या माध्यमातून झालेल्या या बैठकीला कृषी आणि शेतकरी कल्याण मंत्रालयाचे सचिव संजय अग्रवाल, अतिरिक्त सचिव अभिलाषा लिखी, संयुक्त सचिव अलकनंदा दयाल उपस्थित होते.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209